
ТАЛДАМАЛЫҚ АНЫҚТАМА
Мақпалкөл ауылдық округі әкімі аппаратының «Т.Жүргенов ауылдық мәдениет Үйі» коммуналдық мемлекеттік қазыналық кәсіпорнының қызметіне жүргізілген сыбайлас жемқорлық тәуекелдерін ішкі талдау нәтижелері бойынша 

Т.Жүргенов  ауылы                                                                          02.10.2026 жыл

КІРІСПЕ БӨЛІМІ:
1. Сыбайлас жемқорлық тәуекелдеріне ішкі талдау объектісі болып Мақпалкөл ауылдық округі әкімі аппаратының «Т.Жүргенов ауылдық мәдениет Үйі» коммуналдық мемлекеттік қазыналық кәсіпорнының қызметі (әрі қарай – Кәсіпорын) табылады.
2. Сыбайлас жемқорлық тәуекелдеріне ішкі талдау Қазақстан Республикасы Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы №12 бұйрығымен бекітілген Сыбайлас жемқорлық тәуекелдеріне ішкі талдау жүргізудің үлгілік қағидаларына сәйкес жүргізілді.
	3. Сыбайлас жемқорлық тәуекелдеріне ішкі талдауды кәсіпорынның 2026 жылғы 25 тамыздағы  №17  бұйрығына сәйкес кәсіпорынның сыбайлас жемқорлық тәуекелдеріне ішкі талдау жүргізетін жұмысшы топ мүшелерінің құрамымен жүргізілді.
Қалданова Күлпаш  -  «Т.Жүргенов ауылдық мәдениет Үй» КМҚК
әдіскері, топ жетекшісі;
Атырауова Нұргүл Кендебайқызы  - «Т.Жүргенов ауылдық мәдениет Үйі» КМҚК  мәдени ұйымдастырушысы, топ мүшесі;
 	Дүйсенова Ләззат Нағашбекқызы  - «Т.Жүргенов ауылдық мәдениет Үйі» КМҚК  есепшісі, топ мүшесі.
                                                                     
	4. Сыбайлас жемқорлық тәуекелдеріне ішкі талдау 01.09-30.09.2026 жыл аралығында жүргізілді.
	5. Сыбайлас жемқорлық тәуекелдерін ішкі талдауымен 2025 жылдың маусым  айы - 2026 жылдың тамыз айы аралығындағы кезең қамтылды.
	6. Кәсіпорынның әдіскері К.Қалдановаға топ жетекшісі ретінде сыбайлас жемқорлық тәуекелдеріне ішкі талдау жүргізу және жұмыс нәтижелері үшін басшылық, үйлестіру және жауапкершілік жүктелді.

СИПАТТАМА БӨЛІМІ:
І. Талдау келесі бағыттар бойынша жүргізілді:
1) Кәсіпорынның қызметін қозғайтын нормативтік құқықтық актілерде (әрі қарай - НҚА) сыбайлас жемқорлық тәуекелдерін анықтау;
2) Кәсіпорынның ұйымдастырушылық-басқарушылық қызметіндегі сыбайлас жемқорлық тәуекелдерін анықтау.

Талданатын объект туралы мәліметтер:
Кәсіпорынның миссиясы: халықтың рухани-мәдени топтасуын, өскелең ұрпақтың әлеуметтенуін, рухани және адамгершілік имандылық құндылықтарды ұластыруды қамтамасыз ететін ұлттың идеялық топтасуының қуатты факторы мен мәдениет саласында сапалы және қолжетімді қызметтер көрсетуге, ел бірлігінің нығаюына бағытталған мемлекеттік саясатты іске асыру.
Кәсіпорын қызметінің басты міндеті мәдениет саласында қызмет көрсету болып табылады. Көрсетілген мақсатты іске асыру үшін кәсіпорын келесі қызмет түрлерін жүзеге асырады:
- Қазақстан Республикасында аталып өтетін мерекелерді, концерттерді, фестиваль-конкурстарды, байқауларды, халықтық қолданбалы және бейнелеу өнерлерінің көрмесін ұйымдастыру;
- Семинарлар, конференциялар, көрмелер, және облыстық мәдениет саласындағы даму нысандарын ұйымдастыру;
- Аймақтық, облыстық, республикалық және халықаралық конкурстарға, фестивальдарға қатысу арқылы халық шығармашылығының үздік ұжымдарын насихаттау;
- Мәдени-демалыс қызмет орталығы саласында ұлттық мәдениеттің дамуына және сақталуына бағытталған әр түрлі мәдени акциялар, бағдарламалар мен инновациялық жобаларды қолдау.
	Мекен-жайы: Жалағаш ауданы, Мақпалкөл ауылдық округі, Т.Жүргенов  ауылы, М.Нұрылдаев көшесі, №38.

ІІ. Кәсіпорынның қызметінде, оны ұйымдастыру-басқару қызметін реттейтін құқықтық актілер мен ішкі құжаттарға сыбайлас жемқорлық тәуекелдерін анықтау.
Сыбайлас жемқорлық тәуекелдерін ішкі талдау жұмыс тобы кодекстерді, заңдарды, нормативтік құқықтық актілерді, кәсіпорын өз қызметінде басшылыққа алатын құқықтық актілерді зерделеді.
- Қазақстан Республикасының Конституциясы;
- Қазақстан Республикасының Еңбек Кодексі;
- Қазақстан Республикасының Бюджет кодексі;
	- Қазақстан Республикасының Салық кодексі;
- Қазақстан Республикасы Әкімшілік рәсімдік-процестік кодексінің (Қазақстан Республикасының 2020 жылғы 29 маусымдағы №350-VI Кодексі);
	- Қазақстан Республикасының Азаматтық кодексi;
	- «Мемлекеттік мүлік туралы» Қазақстан Республикасының 2011 жылғы 1 наурыздағы №413-IV Заңы;
	- «Мемлекеттік сатып алу туралы» Қазақстан Республикасының 2024 жылғы 1 шілдедегі Заңы;
	- «Сыбайлас    жемқорлыққа    қарсы    іс-қимыл    туралы»      2015     жылғы 
18 қарашадағы №410-V Қазақстан Республикасы Заңы; 
- «Мәдениет туралы» Қазақстан Республикасының  2006 жылғы 15 желтоқсандағы Заңы;
- Қазақстан Республикасындағы жергілікті мемлекеттік басқару және 
өзін-өзі басқару туралы Қазақстан Республикасының Заңы;
- «Арал өңіріндегі экологиялық қасірет салдарынан зардап шеккен азаматтарды әлеуметтік қорғау туралы» Қазақстан Республикасының 1992 жылғы 30 маусымдағы Заңы;
- «Қазақстан Республикасының шегінде мемлекеттік бюджет қаражаты есебінен ұсталатын мемлекеттік мекемелер қызметкерлерінің, сондай-ақ Қазақстан Республикасы Парламенті депутаттарының қызметтік іссапарлары туралы қағидаларды бекіту туралы» Қазақстан Республикасы Үкіметінің 2000 жылғы 22 қыркүйектегі №1428 қаулысы; 
- «Азаматтық қызметшілерге, мемлекеттік бюджет қаражаты есебінен ұсталатын ұйымдар қызметкерлеріне, қазыналық кәсіпорындар қызметкерлеріне еңбекақы төлеу жүйесі туралы» Қазақстан Республикасы Үкіметінің 2015 жылғы 31 желтоқсандағы №1193 қаулысы; 
- «Бюджет қаражаты есебінен, оның ішінде Шет мемлекеттерге қызметтік іс-сапарларға арналған шығыстарды өтеу қағидаларын бекіту туралы» Қазақстан Республикасы Үкіметінің 2018 жылғы 11 мамырдағы №256 қаулысы;
- «Мемлекеттік сатып алуды жүзеге асыру қағидаларын бекіту туралы» Қазақстан Республикасы Қаржы министрінің 2024 жылғы 9 қазандағы №687 бұйрығы.
НҚА зерделеу нәтижесінде оларда сәйкессіздіктер мен сыбайлас жемқорлық тәуекелдер тудыратын деректер анықталмады.  

ІІІ. Персоналды басқару, оның ішінде сыбайлас жемқорлық тәуекелдеріне шалдыққан лауазымдарды айқындау.
3.1. Кадрлық құрам бойынша.
2025 жыл бойынша қызметкерлерді басқару: штаттық бірлік бойынша -14;  қызметкерлер саны -14.  Оның ішінде  шығармашылық қызметкерлер- 3;  есепші-1 қызметкер жұмыс жасайды.
2026 жылдың 9 айында қызметкерлерді басқару: штаттық бірлік бойынша -14; қызметкерлер саны-14. Оның ішінде  шығармашылық қызметкерлер-3;  есепші-1 қызметкер жұмыс жасайды.
Теріс себептермен жұмыстан шығарылған қызметкерлер жоқ. Мекемеде кәсіби біліктіліктерін көтеру бойынша қайта даярлау курстарына жіберу және санаттарын көтерудің кестесі мен уақыты сақталған. Еңбек тәртібін  бұзушылық  фактілері  тіркелмеген.
Талдау жүргізілу кезінде сыбайлас жемқорлыққа қарсы заң бұзғандығы үшін сотталған немесе қылмыстық іс жасағандарды жұмысқа қабылдау фактілері анықталмаған. 
2025 жылы маусым - 2026 жылдың тамыз аралығында Кәсіпорында  «Сыбайлас жемқорлыққа қарсы іс-қимыл туралы» Қазақстан Республикасы Заңымен белгіленген шектеулерді сақтамау фактілері анықталған жоқ.

	Сыбайлас жемқорлық тәуекелдеріне шалдыққан лауазымдар тізімі
	Сыбайлас жемқорлық тәуекеліне шалдыққан лауазым
	Сыбайлас жемқорлық тәуекелдері бар лауазымдық өкілеттіктер
	Сыбайлас жемқорлық тәуекелдері
	Сыбайлас жемқорлық тәуекелдерінің деңгейі

	Кәсіпорын 
директоры
	Тәртіптік теріс қылықтың түрін анықтау
	Қазақстан Республикасының Еңбек  кодексінің 64-бабына сәйкес тәртіптік теріс қылықтың түрлерін айқындап, нәтижесімен тәртіптік жаза қолдану көзделген.
Мәселен,  жұмыскер тәртіптік теріс қылық жасаған сәтте алынбаған тәртіптік жазасы болса, заңнама талаптарына сәйкес қатаң жазалар қолдану көрсетілген. Алайда, бұл талапты қасақана немесе абайсыздан есепке алмаған жағдайда қызметкерге жеңіл тәртіптік жаза қолдануға мүмкіндік туындайды.
	төмен



ІV.Мүдделер қақтығысын реттеу.
2025 жылы маусым – 2026 жылдың тамыз аралығында Кәсіпорында мүдделер қақтығысы орын алмаған.
	
	V. Мемлекеттік қызметтер көрсету.
	Кәсіпорынмен мемлекеттік қызметтер көрсетілмейді.

VІ. Рұқсат беру функцияларын іске асыру.
Кәсіпорынмен рұқсат беру функциясы жүзеге асырылмайды.

VІІ. Бақылау функцияларын жүзеге асыру:
Кәсіпорынмен бақылау функцияларын жүзеге асырылмайды.

VІІІ.Бюджет және қаржы қаражатын игеру және бөлу.

- 2025 жылға -  45527,0 мың теңге, игерілуі- 100%.
- 2026 жылдың 1-жартыжылдығында -  24856,0 мың теңге игерілген.

ІХ. Жеке және заңды тұлғалармен шарттар жасасу.
2025 жылы мемлекеттік сатып алу жоспарына сәйкес 19 сатып алу өткізілген. Оның ішінде:
баға ұсыныстарын сұрату тәсілі бойынша – 8
бір көзден сатып алу тәсілімен тікелей шарт жасасу арқылы – 3
өткізілмеген сатып алулар бойынша бір көзден– 8.
2026 жылдың алты айында мемлекеттік сатып алу жоспарына сәйкес 16 сатып алу өткізілген. Оның ішінде:
баға ұсыныстарын сұрату тәсілі бойынша – 9
бір көзден сатып алу тәсілімен тікелей шарт жасасу арқылы – 2
өткізілмеген сатып алулар бойынша бір көзден -3
ашық конкурс тәсілі бойынша – 2.
Мемлекеттік сатып алулар мемлекеттік сатып алудың веб-порталы арқылы электронды түрде өткізілген, «Мемлекеттік сатып алу туралы» Қазақстан Республикасы Заңының талаптары сақталған.

Х. Ақпараттық жүйелерді әзірлеу және пайдалану.
Кәсіпорында 2025 жылы, 2026 жылдың қаңтар-тамыз айлары аралығында ақпараттық жүйе әзірленбеген.

ХІ. Т.Жүргенов ауылдық мәдениет үйінің ұйымдастырушылық – басқару қызметінен туындайтын өзге де мәселелер.
11.1. Жалпы құжат айналымы:
- 2025 жылдың маусым -желтоқсан аралығында жалпы құжат саны – 41 (кіріс-23, шығыс-18). Арыз шағымдар түскен жоқ. Мекеме басшысы –31 бұйрық шығарды.
- 2026 жылдың қаңтар - тамыз  аралығында жалпы құжат саны – 75 (кіріс-42, шығыс-33). Қаңтар айында  арыз шағымдар түскен жоқ. Мекеме басшысы – 58 бұйрық шығарды.
Өтініштер бойынша:
2025 жылдың маусым - желтоқсан айлары аралығында  – өтініш түскен жоқ.
2026 жылдың қаңтар-тамыз айлары аралығында –өтініш келіп түскен жоқ.
11.2. Сыбайлас жемқорлыққа қарсы мәдениетті қалыптастыру бойынша:
2025 жылғы 30 маусым күні «Сыбайлас жемқорлықпен күрес  - бүгінгі күннің талабы» атты дөңгелек үстел өткізілді. Шара барысында кәсіпорынның комплаенс-офицері К.Қалданова сыбайлас жемқорлықтың алдын алу бағытында құқықтық түсіндірме жұмыстарын жүргізді.
2025 жылғы 25 қыркүйек күні кәсіпорынның комплаенс-офицері К.Калданова сыбайлас жемқорлықтың алдын алу бағытында құқықтық түсіндірме жұмыстарын жүргізді.
2025 жылғы 18 қараша күні «Сыбайлас жемқорлық – теріс құбылыс» атты дөңгелек үстел өткізілді. Шара барысында кәсіпорынның комплаенс-офицері К.Қалданова сыбайлас жемқорлықтың алдын алу бағытында құқықтық түсіндірме жұмыстарын жүргізді.
2026 жылғы 16 наурыз күні кәсіпорынның комплаенс-офицері К.Калданова сыбайлас жемқорлықтың алдын алу бағытында құқықтық түсіндірме жұмыстарын жүргізді.
2026 жылғы 5 маусым күні кәсіпорынның комплаенс-офицері К.Калданова сыбайлас жемқорлықтың алдын алу бағытында құқықтық түсіндірме жұмыстарын жүргізді.
2026 жылғы 17 шілде күні Кәсіпорында «Сыбайлас жемқорлықтың өзекті мәселелері» атты дөңгелек үстел өткізілді. Шара барысында кәсіпорынның комплаенс-офицері К.Қалданова сыбайлас жемқорлықтың алдын алу бағытында құқықтық түсіндірме жұмыстарын жүргізді.
Талдау   нәтижесінде    кәсіпорынның    ұйымдастырушылық-басқарушылық қызметіндегі   сыбайлас    жемқорлық   тәуекелдерін  тудыратын сәйкессіздіктерді жою бойынша
ҰСЫНЫМДАР:
	1. Сыбайлас жемқорлық тәуекелдерін жою бойынша:
	1.1.«Сыбайлас жемқорлыққа қарсы іс-қимыл туралы» Қазақстан Республикасының Заңының талаптарын сақтау мақсатында құқықтық оқытулар, іс-шаралар ұйымдастыру.
	1.2. Қызмет барысында туындайтын сыбайлас жемқорлық тәуекелдерін дер кезінде анықтап, жою бойынша тиісті шаралар қабылдау.
	1.3. Қолданыстағы нормативтік құқықтық актілерге тұрақты түрде зерделеу жүргізіп, сыбайлас жемқорлық тәуекелдерін тудыратын сәйкессіздіктерді анықтау. 
	2. Сыбайлас жемқорлық құқық бұзушылықтар жасауға ықпал ететінсебептер мен жағдайларды жою жөніндегі іс-шаралар жоспарын құру.

«КЕЛІСІЛДІ»
                       
Топ жетекшісі:
                                    Әдіскер                                           К. Қалданова

Топ мүшелері:
   Мәдени ұйымдастырушы                                           Н. Атырауова
                                     Есепші                                           Л. Дүйсенова
Қарау және тиісті шаралар қабылдау үшін ұсынылды:


                    Кәсіпорын басшысы                                              М. Кызбалаев

